2021 m. LFF supertaurė
2021 m. LFF supertaurė – LFF supertaurės rungtynės, turėjusios būti pirmosios oficialios 2021 m. futbolo sezono rungtynės. Dėl supertaurės varžėsi 2020 m. čempionai „Žalgiris“ su taurės laimėtoju „Panevėžiu“. Pastaroji komanda iškovojo supertaurę pirmą kartą savo istorijoje. Geriausiu rungtynių žaidėju pripažintas Elivelto. Buvo planuota, kad rungtynės įvyks 2021 m. vasario 27 d. 14:35 Vilniaus „Sportima“ arenoje. Dieną prieš rungtynes, vasario 26 d. buvo pranešta, kad abiejose komandose aptikta teigiamų COVID-19 mėginių, tad rungtynės buvo atidėtos. Kovo 4 d. buvo nuspręsta, kad rungtynės bus sužaistos balandžio 3 d. „Sportimos“ manieže arba LFF stadione. Tą dieną rungtynės įvyko LFF stadione.